తెలుగు సినిమాకు గ్రామర్ను తీసుకు వచ్చిన ఘనుడు కేవీ రెడ్డి. శనివారం దర్శకనిర్మాత కేవీ రెడ్డి వర్ధంతి.  తెలుగు చిత్రసీమలో పౌరాణిక, జానపద, చారిత్రక, సాంఘిక చిత్రాల్లో తనదైన బాణీ పలికించి విజయం చూసిన దర్శకుల్లో అగ్రగణ్యుడు కేవీ రెడ్డి, ఆయన చూపిన బాటలోనే తరువాతి తరాలు పయనించి విజయాలను చవిచూశాయి. తొలి చిత్రం 'భక్తపోతన'తోనే పీరియడ్ మూవీని ఎలా రూపొందించాలో చూపించిన కేవీ రెడ్డి, తన 'పాతాళభైరవి'తో జానపద చిత్రాలకు ఓ నిఘంటువును తెలుగువారికి అందించారు.సాంఘికాల్లోనూ తనదైన బాణీ పలికిస్తూ కేవీ రెడ్డి రూపొందించిన చిత్రాలు తెలుగువారిని విశేషంగా ఆకట్టుకున్నాయి. ఇక పౌరాణికగాథలోనూ వినోదం మేళవించి ఆయన తెరకెక్కించిన 'మాయాబజార్' ఈ నాటికీ తెలుగువారిని విశేషంగా అలరిస్తూనే ఉంది. పట్టుమని పద్దెనిమిది సినిమాలే తీసినా అన్నిటా తనదైన మార్కు ప్రదర్శించారు కేవీ. అందుకే కేవీ రెడ్డి తెలుగువారి మదిలో చెరిగిపోని స్థానం సంపాదించారు.
telugu sinimaaku graamarnu teesuku vachina ghanudu kevi reddi. sanivaaram darsakanirmaata kevi reddi vardhanti.  telugu chitraseemalo pouraanika, jaanapada, chaaritraka, saanghika chitraallo tanadaina baanii palikinchi vijayam chusina darsakullo agraganyudu kevi reddi, aayana chuupina batalone taruvaati taraalu payaninchi vijayaalanu chavichusai. toli chitram 'bhaktapotana'thone peeriyad mooveeni ela roopondinchaalo chuupinchina kevi reddi, tana 'paataalabhairavi'thoo jaanapada chitraalaku oo nighantuvunu teluguvaariki andinchaaru.saanghikaalloonuu tanadaina baanii palikistuu kevi reddi roopondinchina chitraalu teluguvaarini visaeshamgaa aakattukunnaayi. ika pouraanikagaathaloonuu vinodam melavinchi aayana terakekkinchina 'mayabajar' ee naatikii teluguvaarini visaeshamgaa alaristune undi. pattumani paddenimidi cinemale teesinaa annita tanadaina maarku pradarsinchaaru kevi. anduke kevi reddi teluguvaari madilo cherigiponi sthaanam sampaadinchaaru.